b'\n_START_ARTICLE_\nDragonlance\n_START_PARAGRAPH_\nDragonlance er et fantasy univers skabt til rollespillet Dungeons & Dragons. Det er opfundet af spildesignerne Tracy og Laura Hickman i 1984 og er siden blevet udbygget og beskrevet i en lang r\xc3\xa6kke spilmaterialer og b\xc3\xb8ger. Spil-firmaet TSR udgav f\xc3\xb8rst i 1992 en sammenh\xc3\xa6ngende og detaljeret beskrivelse af Dragonlance universet med boksudgivelsen "Tales of the Lance"._NEWLINE_I november 1984 udkom bogen "Dragons of Autumn Twilight", den f\xc3\xb8rste i en lang r\xc3\xa6kke fantasy-b\xc3\xb8ger i Dragonlance universet med over 190 titler. De fleste Dragonlance-b\xc3\xb8ger er skrevet af Tracy Hickman i samarbejde med forfatteren Margaret Weis. B\xc3\xb8gerne blev med \xc3\xa5rene s\xc3\xa5 popul\xc3\xa6re, at de blev udbygget af andre forfattere og i 2008 udkom der en tegnefilm baseret p\xc3\xa5 den f\xc3\xb8rste bog. Mange af Dragonlance b\xc3\xb8gerne er oversat til dansk.'